Geras būdas išvengti periodonto ligų yra tinkama kasdienė burnos priežiūra namuose ir reguliarus lankymasis pas burnos higienistą. Jei pastebėjote, kad ant dantų kaupiasi geltonos apnašos (dantų akmenys), tuomet tikėtina, kad yra netinkamai prižiūrimi dantys (arba jūs turite polinkį į dantenų ligas) bei ženklas, kad būtina nedelsiant atlikti profesionalią burnos higieną.
Ypač daug dėmesio dantų priežiūrai turėtų skirti asmenys sergantys lėtinėmis ligomis (taip pat autoimuninėmis ligomis), diabetu, vartojantys medikamentus, rūkantys, sergantys kitomis dantų ligomis. Taip pat periodontito atsiradimą gali įtakoti genetika, netaisyklingas sukandimas.